Образац 12
ЈАВНО ВОДОПРИВРЕДНО ПРЕДУЗЕЋЕ „БЕОГРАДВОДЕ“, БЕОГРАД
ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА

За период од 01.01.2023. до 31.12.2023.године
Јануар 2024. године
I ОСНОВНИ СТАТУСНИ ПОДАЦИ
Пословно име: ЈАВНО ВОДОПРИВРЕДНО ПРЕДУЗЕЋЕ „БЕОГРАДВОДЕ“
Седиште: СВЕТОЗАРА ЂОРОВИЋА 15, БЕОГРАД
Претежна делатност: ИЗГРАДЊА ХИДРОТЕХНИЧКИХ ОБЈЕКАТА
Матични број: 07029110
ПИБ: 101518008

Надлежни секретаријат : Град Београд – Управа града Београда – Секретаријат за привреду
Надлежно министарство: Министарство пољоприведе, шумарства и водопривреде
Делатности јавног предузећа:
Претежна делатност предузећа је 42.91 – изградња хидротехничких објеката.

У функцији обављања претежне делатности предузеће обавља и следеће делатности:

-
01.19 гајење осталих једногодишњих и двогодишњих биљака

-
01.61 услужне делатности у гајењу усева и засада 

-
02.10 гајење шума и остале шумарске делатности 

-
02.20 сеча дрвећа 

-
02.40 услужне делатности у вези са шумарством

-
03.22 слатководне аквакултуре

-
08.11 експлоатација грађевинског и украсног камена, кречњака, гипса и креде

-
08.12 експлоатација шљунка, песка, глине и каолина

-
09.90 услужне делатности у вези са истраживањем и експлоатацијом осталих руда

-
16.10 резање и обрада дрвета

-
37.00 уклањање отпадних вода

-
38.11 сакупљање отпада који није опасан

-
38.12 сакупљање опасног отпада

-
38.21 третман и одлагање отпада који није опасан

-
38.22 третман и одлагање опасног отпада

-
38.31 демонтажа олупина

-
38.32 поновна употреба разврстаних материјала

-
39.00 санација, рекултивација и друге услуге у области управљања отпадом

-
41.10 разрада грађевинских пројеката

-
41.20 изградња стамбених и нестамбених зграда

-
42.13 изградња мостова и тунела

-
42.21 изградња цевовода

-
42.99 изградња осталих непоменутих грађевина

-
43.22 постављање водоводних, канализационих, грејних и климатизационих система

-
43.99 остали непоменути специфични грађевински радови

-
46.13 посредовање у продаји дрвне грађе и грађевинског материјала

-
46.90 неспецијализована трговина на велико

-
49.50 цевоводни транспорт

-
50.30 превоз путника унутрашњим пловним путевима

-
50.40 превоз терета унутрашњим пловним путевима

-
52.10 складиштење

-
52.22 услужне делатности у водном саобраћају

-
52.24 манипулација теретом

-
68.32 управљање некретнинама за накнаду

-
71.12 инжењерске делатности и техничко саветовање 

-
77.39 изнајмљивање и лизинг осталих машина, опреме и материјалних добара

-
81.10 услуге одржавања објеката 

-
81.30 услуге уређења и одржавања околине

-
82.99 остале услужне активности подршке пословању

-
93.29 остале забавне и рекреативне делатности

Предузеће обавља претежну делатност као делатност од општег интереса у смислу одредби Закона о јавним предузећима, те произилази да је носилац искључивог права за обављање тих делатности.

Предузеће за сопствене потребе обавља и друге делатности које су у функцији регистрованих делатности и које се уобичајено врше уз њих, ради употпуњавања послова из основне делатности.
Програм пословања за 2023. годину: Усвојен на седници Надзорног одбора одлуком број 3565/1 од 13.12.2022. године на који је Скупштина града Београда дала сагласност на седници одржаној дана 29.12.2022.године (Решење о усвајању број 023-1065/22-C).
II ОБРАЗЛОЖЕЊЕ ПОСЛОВАЊА
Предузеће се кроз извештајне периоде сусретало са донекле  неочекиваним проблемима везаним за потписивање и реализацију поједних уговора који се односе на основну делатност. Осим тога раст цена енергената и материјала за вршење основне делатности, као и погоршање општих услова пословања и даље врше утицај на обављање делатности предузећа. 
III ОБРАЗЛОЖЕЊЕ ОБРАЗАЦА
1. БИЛАНС УСПЕХА

Предузеће је у овом извештајном периоду остварило позитиван резултат. Резултат је већи од предвиђеног Програмом пословања за 2023. годину, јер је предузеће током године уговорило додатне послове везане за основну делатност предузећа.
Укупни приходи остварени у извештајном периоду износе 494.020 хиљада динара. Највећи део прихода чине пословни приходи у износу од 492.753 хиљаде динара и то: приходи од продаје робе и услуга у износу од 479.748 хиљада динара, остали пословни приходи у износу од 12.129 хиљада динара и приходи од продаје робе на домаћем тржишту у износу од 876 хиљада динара. С обзиром на наведено реализација прихода у овом извештајном периоду у односу на планиране износи 99%.
Укупни расходи у извештајном периоду износе 474.404 хиљаде динара.Највећи део расхода се односи на пословне расходе у износу од 470,659 хиљада динара. Пословне расходе чине: трошкови зарада запослених у износу од 197.065 хиљада динара, затим  трошкови материјала, горива и енергије у износу од 43.206 хиљада динара, трошкови  производних услуга у износу од 181.571 хиљада динара, трошкови амортизације у износу од 29.687 хиљада динара и нематеријални трошкови у износу од 19.130 хиљада динара (трошкови премије осигурања 8.680 хиљада динара, трошкови непроизводних услуга 5.197 хиљада динара, трошкови пореза 2.024 хиљаде динара и сл.) Расходи камата и остали финансијски расходи остварени у извештајном периоду се односе на камате везане за наменске кредите за набавку опреме које је предузеће почело да отплаћује у 2018. години (Банка Интеза) и 2021. години (Комерцијална банка) и износе 2.191 хиљада динара. Реализација трошкова у односу на планиране је 96%.
2. БИЛАНС СТАЊА

У извештајном периоду је извршена набавка рачунарске опреме у вредности од 837 хиљада динара, тримера у вредности од 238 хиљада динара, лиценци у вредности од 160 хиљада динара и теренског возила у вредности од 990 хиљада динара. 
Према Решењу Оснивача (број 4-509/23 од 13.09.2023. године) извршено је покриће целокупног исказаног губитка из добити ранијих година.
3. ИЗВЕШТАЈ О ТОКОВИМА ГОТОВИНЕ

Приливи новца у извештајном периоду се односе на приливе по основу извршених радова према уговорима које је предузеће закључило до дана извештавања.
Одливи новца у извештајном периоду су последица редовног измирења обавеза према добављачима, запосленим, лицима ангажованим на ПП пословима, Надзорном одбору, Пореској управи, бaнкама по основу наменских кредита за набавку опреме.

У извештајном периоду је остварен већи одлив готовине од прилива. Стање на пословним рачунима на 31.12.2023. године износи 62.625 хиљада динара.

4. ТРОШКОВИ ЗАПОСЛЕНИХ

Трошкови запослених су у оквиру планираних. 
5. ДИНАМИКА ЗАПОСЛЕНИХ
На дан 31.12.2023.године број стално запослених износи 109. У извештајном периоду четири запослена су споразумно раскинула уговор о раду, четири запослена су пензионисана, један запослени је преминуо.
6. РАСПОН ПЛАНИРАНИХ И ИСПЛАЋЕНИХ ЗАРАДА
У Програму пословања су дате зараде на нивоу целе године, док су у обрасцу кварталног извештаја дати подаци само за тај квартал па постоје мала одступања у односу на планиране износе. Зараде се исплаћују у складу са Систематизацијом радних места у предузећу иУговорима о раду.
7. СУБВЕНЦИЈЕ И ОСТАЛИ ПРИХОДИ ИЗ БУЏЕТА
Предузеће нема субвенције нити пренета средства из буџета у извештајном периоду.
8. СРЕДСТВА ЗА ПОСЕБНЕ НАМЕНЕ

Према инструкцијама Оснивача средства за посебне намене се односе само на трошкове репрезентације и у оквиру су планираних.
9. КРЕДИТНА ЗАДУЖЕНОСТ

Предузеће има наменске кредите за набавку опреме које је почело да отплаћује у 2018. години (Банка Интеза) и 2021. години (Комерцијална банка). Измирење обавеза по кредитима је у договореним роковима. Кредит из 2018. године је измирен у потпуности крајем 2023. године. 
10. ИЗВЕШТАЈ О ИНВЕСТИЦИЈАМА

У извештајном периоду предузеће је од планираних инвестиција за 2023. годину реализовало набавку рачунара и рачунарске опреме у износу од 837 хиљада динара, лиценци у износу од 160 хиљада динара, тримера у износу од 238 хиљада динара и теренског возила у износу од 990 хиљада динара. Првом изменом и допуном Плана набавки за 2023. годину смањена је вредност пумпе за багер са 3.000 хиљаде динара на 2.005 хиљада динара, а уведена је и нова позиција набавки – хидраулични чекић у вредности од 995 хиљада динара. Шестом изменом и допуном Плана набавки за 2023. годину повећана је вредност набавке пумпе за багер на 3.100 хиљада динара, а вредност набавке теренских возила је смањена са 11.000 хиљада динара на 990 хиљада динара.
11. ПОТРАЖИВАЊА, ОБАВЕЗЕ И СУДСКИ СПОРОВИ

Потраживања од купаца до 3 месеца се односе на потраживања од  ЈКП Београдског водовода и канализације по основу уговора чији је предмет чишћење канал на ПП Макиш, Секретаријата за послове одбране, ванредне ситуације и координацију по уговору за радове и услуге везане за превенцију поплава, ЈП Електропривреде Србије – огранак ХЕ Ђердап по основу уговорених радова и предузећа Метал кодекс доо по основу продаје секундарних сировина.
Обавезе према добављачима се измирују у законском року од 45 дана. Дуговања према добављачима преко 12 месеци се односи на дуговање према Електродистрибуцији Београд по основу репрограма дуга и предузећу Иван Милутиновић ПИМ (судски спор).
Потраживања из судских спорова који би могли утицати на пословање или резултате предузећа су из области експропријација непокретности и накнада штете. 1. Тужиља Драгица Дрењанин потражује накнаду за експрописану непокретност у вредности спора 8.192.800,00 динара. Предузеће је истакло недостатак пасивне легитимације, изјављена је жалба на првостепено  решење. Статус поступка – неизвестан. 2. Тужиља Босиљка Мијић потражује накнаду штете услед немогућности да користи земљиште за гајење усева, вредност спора 420.610,20 динара. Предузеће је изјавило жалбу, која је усвојена од стране другостепеног суда, који је предмет вратио првостепеном на поновно одлучивање. Статус поступка – неизвестан. 3. Тужилац Горан Вуковић потражује накнаду нематеријалне штете. Први основи суд у Београду  донео је пресуду у корист Тужиоца и обавезао туженог-предузеће да исплати 1.050.000,00 динара. Предузеће је изјавило жалбу на пресуду. Статус поступка – неизвестан. 4. Тужилац Слободан Марковић и други потражују накнаду штете услед немогућности да користе земљиште за гајење усева, вредност спора 650.000,00 динара. Предузеће је истакло недостатак пасивне легитимације. Статус поступка – неизвестан. 5. Тужилац Слободан Бранковић и други потражују утврђење и накнаду штете, у вредности спора 12.640.000,00 динара. Предузеће је истакло недостатак пасивне легитимације, изјављена је жалба на првостепено  решење. Статус поступка – неизвестан. 6. Тужиља Емилија Јоксић потражује поништај решења о отказу уговора о раду и враћање на рад. Првостепени суд је усвојио захтев тужиље и обавезао предузеће на исплату 43.975,00 дин од 30.06.2021. године са законском затезном каматом као и доприносе за социјално, пензијско и инвалидско осигурање и здравствено осигурање  па до исплате. Пуномоћник предузећа је изјавио жалбу на пресуду. Статус поступка-неизвестан.

Датум 29.01.2024. године                                                                   ВД ДИРЕКТОР
                                                                                                    __________________________

                                                                                                    Владимир Баталовић,дипл.инж.

